**Kenneth Dokken** (født 10. oktober 1978 i Lørenskog) er en norsk fotballtrener og tidligere fotballspiller som er hovedtrener for Odd.

Han er sønn av tidligere fotballspiller Arne Dokken og har tidligere spilt for Kolstad, Hønefoss, Strømsgodset, Ham-Kam, Odd Grenland og Ranheim. Han har 31 kamper for aldersbestemte landslag.

Spillerkarriere
---------------

Dokken tilbrakte barndommen til dels i Hellas og til dels i Trondheim som en følge av hans far Arnes fotballkarriere. Mens Kenneth var i tenårene, flyttet familien til Lier, og han gikk da inn i junioravdelingen til Strømsgodset. Han debuterte i Eliteserien i 1996 og ble i Strømsgodset fram til 1998 da han gikk til Hønefoss. Dokken ble i Hønefoss i seks sesonger og ble etter hvert en nøkkelspiller for førstedivisjonsklubben, spesielt etter han ble omskolert fra spiss til midtbanespiller. 

Etter 2003-sesongen forlot han Hønefoss til fordel for Hamarkameratene. Han debuterte for Ham-Kam mot Sogndal 12. april 2004 og fikk 56 kamper for klubben. Han ble solgt til Strømsgodset foran 2006-sesongen, men etter å ha havnet på benken i 2007 ble han lånt ut til Ham-Kam igjen foran høstsesongen. Den 25. januar 2008 signerte han en treårskontrakt med Odd Grenland og ble dermed gjenforent med sin tidligere trener i Strømsgodset, Dag-Eilev Fagermo.

Under semifinalen i cupen 2009 mellom Aalesund og Odd sparket Dokken ned Johan Arneng, og i påvente av en endelig avgjørelse suspenderte NFFs doms- og sanksjonsutvalg ham i seks uker. Etter behandling i forbundet ble straffen utvidet til syv kamper.

Denne kampen ble hans siste for Odd, og han skrev 15. desember 2009 under på en treårsavtale med Ranheim. Han ble i Trondheims-klubben bare i en sesong og skrev 22. desember 2010 under en tre års avtale med Sandefjord. Dokken pådro seg brudd i kraniet i Sandefjords hjemmekamp mot Sarpsborg den 15. april 2012. Etter lang opptrening var han spilleklar igjen i august, men valgte å avslutte kontrakten med Sandefjord da han fikk tilbud om å bli hovedtrener i Notodden den 24. august 2012.

Trenerkarriere
--------------

Fra 2008- til og med 2009-sesongen var Dokken trener for Birkebeineren og ledet laget til avdelingsseier i 3. divisjon i 2009. Laget tapte imidlertid kvalifiseringen om opprykk til 2. divisjon. Dokkens engasjement i Birkebeineren ble avsluttet da han gikk fra Odd til Ranheim som spiller. 13. april 2011 ble han imidlertid igjen engasjert som trener for klubben, og førte klubben til opprykk etter at Birkebeineren gikk ubeseiret gjennom serien. Han kombinerte jobben som hovedtrener i Birkebeineren med spill for Sandefjord Fotball. 24. august 2012 ble han hentet til Notodden som ny hovedtrener.

18. november 2017 ledet han Notodden til opprykke til OBOS-ligaen. De rykket opp etter å ha vunnet Playoff til OBOS-ligaen 5-3 sammenlagt (0-0 borte og 5-3 hjemme) over Fredrikstad. 28. november 2019 ga han seg som hovedtrener i Notodden.

Referanser
----------

1. ↑   FBref, FBref spiller-ID 1653bce0[Hentet fra Wikidata]
2. ↑  Kenneth Dokken fotball.no
3. ↑  «Ny hovedtrener på plass». *Odd*. Besøkt 16. januar 2024.
4. ↑  Norges Fotballforbund: Kenneth Dokken suspendert Arkivert 28. september 2009 hos Wayback Machine. – 25. september 2009
5. ↑  «Tre år for Dokken». Adressa.no. 16. desember 2009. Besøkt 16. desember 2009.
6. ↑  «IBKs opprykksdrøm brast». dt.no. 26. oktober 2009. Besøkt 12. april 2010.
7. ↑  Drammens Tidende.no: Gir IBK opprykkshåp (Ole Sivertsen, publisert 18. april 2008, besøkt 24. januar 2009)
8. ↑  Drammens Tidende.no: Kenneth Dokken ny trener i Birkebeineren (Jostein Nilsen, publisert 14. april 2011, besøkt 14. april 2011)
9. ↑  Drammens Tidende.no: Blir trener for Notodden (Ola Niemann, publisert 24. august 2012)
10. ↑  Notodden klare for OBOS-ligaen - FFK rykker ned
11. ↑  Takk for innsatsen, Kenneth!

Eksterne lenker
---------------

* (en) Kenneth Dokken – Transfermarkt Rediger på Wikidata

* (en) Kenneth Dokken – Transfermarkt (manager) Rediger på Wikidata

* (en) Kenneth Dokken – WorldFootball.net Rediger på Wikidata

* (en) Kenneth Dokken – FootballDatabase.eu Rediger på Wikidata

* (no) Kenneth Dokken – Norges Fotballforbund Rediger på Wikidata

* (en) Kenneth Dokken – FBref Rediger på Wikidata
* Spillerprofil på RanheimFotball.no
* Spillerstatistikk på altomfotball.no
* Spillerstatistikk på NIFS.no

| * v
* d
* r
Odds Ballklubb – 2024 |
| --- |
| 
* 1 Hansen
* 2 Ruud
* 3 Baccay
* 4 Hagen
* 5 Miettinen
* 6 Svendsen
* 7 Jørgensen
* 8 S. Owusu
* 9 Bang-Kittilsen
* 10 Ingebrigtsen
* 11 Tewelde
* 12 Klausen
* 13 Skree Skjeldal
* 14 Ivančević
* 15 Hussain
* 16 Glenna Andersen
* 17 Skau
* 18 Aas
* 19 Midtskogen
* 20 Njie
* 22 Mugeese
* 25 Ambrose
* 27 Jordan Hagen
* 32 Krosa
* Solholm Johansen
* Rekdal
* Hien
* Børven

Hovedtrener: Dokken
Assistenttrener: Reier
Assistenttrener: Rønningene
 |


|  |  |
| --- | --- |
| Oppslagsverk/autoritetsdata | Prabook
 |